Javna ustanova More i krš


objavljuje

JAVNI POZIV
ZA SUFINANCIRANJE EKOLOŠKIH AKCIJA ČIŠĆENJA SPELEOLOŠKIH OBJEKATA I DRUGIH UGROŽENIH LOKALITETA

[bookmark: _Hlk236130199]Javna ustanova za upravljanje zaštićenim područjima Splitsko-dalmatinske županije (u daljnjem tekstu: Javna ustanova More i krš) objavljuje Javni poziv za sufinanciranje ekoloških akcija čišćenja speleoloških objekata i drugih ugroženih lokaliteta (u daljnjem tekstu: Javni poziv) te poziva sve udruge koje su registrirane za obavljanje djelatnosti u području zaštite okoliša i koje su svojim statutom definirale svoje djelatnosti, ciljeve ili područja djelovanja u skladu s ciljevima ovog Javnog poziva.

Cilj ovog Javnog poziva je pružanje financijske potpore udrugama za provedbu akcija uklanjanja nepropisno odbačenog otpada iz krških jama, spilja i drugih ugroženih lokaliteta na području Splitsko-dalmatinske županije. Time se izravno doprinosi sanaciji i zaštiti osjetljivih krških ekosustava, sprječava dugotrajno onečišćenje pitkih podzemnih voda te štiti specifična i ugrožena bioraznolikost krškog podzemlja. Uz sam rad na terenu, cilj je i kontinuirano podizanje svijesti lokalne zajednice i šire javnosti o važnosti očuvanja okoliša, pravilnom gospodarenju otpadom te dugoročnoj zaštiti prirodne baštine

1. PREDMET JAVNOG POZIVA 
Predmet ovog Javnog poziva je prikupljanje prijava za dodjelu bespovratnih financijskih sredstava za organizaciju ekoloških akcija čišćenja speleoloških objekata i drugih ugroženih lokaliteta na području Splitsko-dalmatinske županije.

2. KORISNICI SREDSTAVA
Korisnici sredstava udruge osnovane prema Zakonu o udrugama čija je djelatnost, ciljevi ili područje djelovanja sukladno Statutu usmjereno na područje zaštite okoliša, prirode i prirodne baštine, speleologiju te očuvanje bioraznolikosti i održivi razvoj.
Prijavitelj po Javnom pozivu može podnijeti samo jednu projektnu prijavu.

3. [bookmark: _Hlk236139050]PRIHVATLJIVE AKTIVNOSTI
Prihvatljive aktivnosti u sklopu ovog Javnog poziva obuhvaćaju sve operativne, tehničke i logističke mjere usmjerene na organizaciju i provedbu ekoloških akcija čišćenja krških jama i drugih ugroženih lokaliteta.
Financijska potpora u okviru ovog Javnog poziva može se dodijeliti isključivo za projekte čije su aktivnosti usmjerene na lokalitete koji su, sukladno Odluci ravnatelja Javne ustanove utvrđeni kao prioritetni za provedbu ekoloških akcija čišćenja u 2026. godini:

•	Kišna jama, Vučipolje (Općina Hrvace)
•	Jama Dračevo Polje, Otok Vis (Grad Vis)
•	Jama kod aerodroma, Otok Brač (Općina Nerežišća)
•	Đuderina jama, (Općina Dugopolje)
•	Crveno jezero, (Grad Imotski)
•	Mandina jama, (Općina Podgora)


4. PRIHVATLJIVI TROŠKOVI
U okviru ovog javnog poziva financirat će se prihvatljivi izravni troškovi koji su neposredno povezani s pripremom i provedbom ekoloških akcija čišćenja:

· Troškovi zaštitne i tehničke opreme: Nabava i najam specijalizirane speleološke i opreme za rad na visini/dubini, zaštitne odjeće, rukavica, maski i vreća za otpad.
· Troškovi transporta i zbrinjavanja otpada: Transport sudionika i izvučenog otpada od lokacije jame do odlagališta, najam kontejnera te troškovi stručnog zbrinjavanja opasnog i neopasnog otpada.
· Troškovi prehrane i smještaja: Logistička potpora, prehrana (osvježenje i obroci) i nužni smještaj za volontere i stručni tim na terenu.

5. UKUPNO OSIGURANA SREDSTVA 
[bookmark: _Hlk236140144]Za dodjelu financijskih potpora u okviru ovog Javnog poziva u Proračunu Javne ustanove More i krš osigurana su sredstva u ukupnom iznosu od 85.000,00 € (slovima: osamdesetpet tisuća eura). Javna ustanova More i krš zadržava pravo povećati odnosno smanjiti iznose predviđene za financiranje ovog Poziva ovisno o iskazanom interesu prijavitelja. 

6. IZNOS FINANCIRANJA I RAZDOBLJE PROVEDBE
Javna ustanova More i krš će financirati/sufinancirati će do 100% ukupno nastalih troškova u sklopu provedbe prijavljenih aktivnosti. Najniži iznos financiranja po prijavi koji se može odobriti za financiranje putem ovog Javnog poziva iznosi 2.000,00 eura, a najviši iznos financiranja po prijavi iznosi 7.000,00 eura. 
Prijavljene aktivnosti moraju se provesti u roku od 6 mjeseci od potpisivanja Ugovora. Završna izvješća o provedenoj aktivnosti dostavljaju se Javnoj ustanovi u roku od 60 dana od dana završetka aktivnosti.

7. MJESTO PROVEDBE AKTIVNOSTI
Prihvatljivo područje provedbe aktivnosti je isključivo područje Splitsko-dalmatinske  županije.

8. OSNOVNI UVJETI JAVNOG POZIVA
- da je udruga upisana u Registar udruga Republike Hrvatske ili u drugi odgovarajući registar i da ima registrirano sjedište na području Republike Hrvatske;
- da je udruga upisana u Registar neprofitnih organizacija;
- da su osoba/e ovlaštene za zastupanje udruge u mandatu;
- da udruga poštuje načelo transparentnosti u području financijskog izvještavanja na način da, sukladno propisima o financijskom poslovanju i računovodstvu neprofitnih organizacija, ima, preko Registra neprofitnih organizacija, javno objavljen polugodišnji ili godišnji financijski izvještaj ili drugi financijski dokument za godinu koja prethodi objavi Javnog poziva;
- da udruga ispunjava obveze iz svih prethodno sklopljenih ugovora i zaključaka o financiranju iz proračuna Splitsko-dalmatinske županije u godini koja prethodi raspisivanju Javnog poziva;
- da udruga uredno plaća doprinose i poreze te druga davanja prema državnom proračunu;
- da se protiv odgovorne osobe udruge ne vodi kazneni postupak;
- da za prijavljenu aktivnosti nisu u cijelosti već odobrena sredstva iz drugih izvora u tekućoj godini;
- da se prijavljene aktivnosti provode na području Splitsko-dalmatinske županije;
- udruga može prijaviti na Javni poziv najviše jednu aktivnosti;
- da prijava na Javni poziv sadrži sve podatke, dokumentaciju i popunjene obrasce određene Javnim pozivom.

9. [bookmark: _Hlk178338655]ROK I NAČIN PRIJAVE
Javni poziv je otvoren 30 dana od dana objave na službenoj web stranici Javne ustanove More i krš, do 01. listopada 2026. godine.
Prijave se mogu dostaviti na tri načina:

1. Poštom u zatvorenoj omotnici na adresu:

JAVNA USTANOVA MORE I KRŠ
JAVNI POZIV
ZA SUFINANCIRANJE EKOLOŠKIH AKCIJA ČIŠĆENJA SPELEOLOŠKIH OBJEKATA I DRUGIH UGROŽENIH LOKALITETA
Prilaz braće Kaliterna 10
21 000 Split

2. Osobnom dostavom u pisarnicu  Javne ustanove More i krš na adresi Prilaz braće Kaliterna 10, 21 000 Split
3. Digitalno, putem elektronske pošte na e-mail adresu: info@moreikrs.hr.

10. DOKUMENTACIJA POTREBNA ZA PRIJAVU
Obrasci potrebni za prijavu na Javni poziv:
1. Obrazac 1 - obrazac prijave,
2. Obrazac 2 - financijskog plana provedbe aktivnosti,
3. Obrazac 3 – izjava ovlaštene osobe,
4. Obrazac 4 - izjava prijavitelja o nepostojanju i izbjegavanju dvostrukog financiranja;
Uz obrasce, potrebno je priložiti:
· Izvadak iz Registra udruga RH ili drugog odgovarajućeg registra ili ispis elektronske stranice iz Registra udruga RH sa svim podacima udruge,
· Potvrda nadležne porezne uprave o nepostojanju duga prema RH
· Ispis elektronske stranice iz Registra neprofitnih organizacija Ministarstva financija RH,
· Uvjerenje da se protiv osobe ovlaštene za zastupanje udruge ne vodi kazneni postupak;
Po provedenim aktivnostima, prijavitelj je Javnoj ustanovi More i krš u obvezi dostaviti:
· Obrazac 5 - izvješće o provedenoj aktivnosti,
· Obrazac 6 - financijsko izvješće koji uključuje dokaz o namjenskom trošenju sredstava;
Propisani obrasci objavljeni su zajedno s Uputama za prijavitelje na mrežnim stranicama Javne ustanove More i krš (www.moreikrs.hr). Svi obrasci moraju biti popunjeni i potpisani od strane osobe ovlaštene za zastupanje. Prijave koje su nepotpune i nepravovremene, koje ne ispunjavaju uvjete i nisu podnesene na propisani način, neće se uzeti u razmatranje. 
[bookmark: _Hlk236138875]Sva pitanja vezana uz ovaj Javni poziv mogu se postaviti elektroničkim putem, slanjem upita na adresu elektronske pošte: info@moreikrs.hr ili telefonski na broj (021)  - 332 322  za vrijeme trajanja Javnog poziva.

11. NAČIN OBJAVE REZULTATA JAVNOG POZIVA

Odluku o dodjeli financijskih sredstava prijavljenim udrugama donosi Ravnatelj na prijedlog Povjerenstva za ocjenu prijava. Odluka o dodjeli financijskih sredstava bit će objavljena na mrežnim stranicama Javne ustanove More i krš.
Sukladno Odluci dodjeli financijskih sredstava Ravnatelj s korisnicima zaključuje ugovor o financiranju/sufinanciranju u roku 30 dana od dana donošenja Odluke.

12. ISPLATA SREDSTAVA
Udrugama kojima je odobrena financijska potpora po ovom Javnom pozivu 70 % od iznosa dodijeljenih sredstava isplatit će se u roku od 30 dana od dana potpisivanja ugovora a preostalih 30 % nakon pregleda i prihvaćanja završnog opisnog i financijskog izvještaja. 

13. POVRAT SREDSTAVA
 Javna ustanova More i krš će od prijavitelja u pisanom obliku zatražiti povrat odobrenih i isplaćenih sredstava za provedbu odobrenog projekta ukoliko utvrdi da prijavitelj:
 - nije realizirao projekt utvrđen proračunom/troškovnikom i ugovorom
 - nije utrošio sva odobrena i doznačena sredstva
 - odobrena sredstva nije namjenski koristio
 - iz neopravdanih razloga nije podnio izvješće u propisanom roku


